เป็นร้านอาหารอีกร้านในแปดริ้วที่มีบรรยากาศติดกับแม่น้ำบางประกง วันที่ไปทานลูกค้าแน่นร้านจะมีเสียงจอกแจกจอแจดังมาก เดินเข้าร้านสอดส่ายสายตาหาโต๊ะว่าง แต่ไม่มีใครในร้านสนใจลูกค้าเลย มองแต่นิ่ง ต้องเดินเข้าไปเรียกว่าอยากนั่งโต๊ะตัวนี้ช่วยเคลียร์โต๊ะให้หน่อย โอเค มีลุงเดินมาบอกเดี๋ยวเรียกคนมาเคลียร์จานและเช็ดโต๊ะให้ รอซักพักก็นั่งได้คะ สั่งอาหารรออีกพักใหญ่ มีเด็กน้อยผู้ชายมารับออเดอร์เหมือนลูกหลานในร้านปิดเทอมมาช่วยพ่อแม่ทำงาน อธิบายอาหารต่างๆและแนะนำได้ดี เป็นคนเดียวในร้านที่สนใจและแนะนำลูกค้า เราเลยเรียกแต่เด็กผู้ชายคนนี้ตลอดเลย 555 อาหารทะยอยออกมา ปลากระพงทอดโบราณ ตัวใหญ่สดทอดราดน้ำปลาออกรสหวานนิดหอมน้ำปลาดี ปลาไม่อมน้ำมันทานเปล่าก็อร่อย หนือจะราดน้ำจิ้มมะม่วงก็ดีเชียวคะ ผัดกะหล่ำปลีน้ำปลา กะหล่ำชิ้นใหญ่สดกรอบรสชาดดีทีเดียวคะจานนี้หน้าตาดูไม่ค่อยน่าทานแต่อร่อยคะ ข้าวผัดปูข้าวแห้งและแข็งปูน้อยรสชาดหวานจัดน้ำมันเยิ้มไปจานนี้แค่พอทานได้ ยำถั่วพลูมาเยอะหมึกสดชิ้นใหญ่กุ้งสดรสชาดน้ำยำกลมกล่อมใช้ได้เลยคะ ผัดเผ็ดหมู ยกมางงมากนึกว่ายกผิดเหมือนไม่ใช่ผัดเผ็ด เพราะจานนึ้มีน้ำแกงนองเยอะไม่เหมือนผัดเผ็ดเลย 555 แถมรสชาดพอชิมแล้วเหมือนแพนงหมูเลย 555จานนี้ไม่ให้ผ่านคะ  บรรยากาศตั้งแต่ที่จอดรถจนถึงบริเวณร้านในส่วนที่เปิด ไม่รวมระเบียงด้านนอกที่ยังปิดเพราะแดดร้อนมาก รอบๆร้านไม่ค่อยสะอาดนัก บรรยากาศไม่ค่อยสะอาด มีดีที่วิวติดริมน้ำและรสชาดอาหารที่ส่วนใหญ่จัดว่าดีใช้ได้คะ